Vorrâruotâs

Vorrâruotâs (Potentilla erecta) lii puáris talhâsšaddo, mii kávnoo lahtâ meecijn, jeggiroobdâin, niijtoin, riddoin já jeegijn, main láá raavâdamnâseh. Vorrâruotâs nommâ kovvee tom, ete ruottâsijn kolgá voorâ ivnásâš kolgos, ko taid čuáppá.

Vorrâruotâs suomâkielân já eres sämikieláid
 suomâkielân: rätvänä
 orjâlâškielân: varraruohtas
 nuorttâlâškielân: nelljlõsttsuõrmmrääʹss

Lavdâm
Vorrâruotâs šadda Aasiast já Tave-Euroopist.

Stuárudâh já olgohäämi
Vorrâruotâs lii 10–30 cm olluv. Kukká lii fiskâd, já ton čoođâmitto lii 5–10 mm. Kuká lieđiloostah láá nelji.

Kiävttu sämmilij kulttuurist
Sämmiliih läävejii päiniđ näähki já kággá vorrâruotâsáin ruopsâdin. Sij suoskii ruotâs já kieđâvuššii naahkijd ruopsis čulgáin.

Nuuvtko nommâ jo iätá, vorrâruottâsist eidu ruotâs lii tehálâš kevttimaamnâs. Ruottâsijd kalga nuurrâđ tooláá kiđđuv teikkâ čohčuv, ko versoh láá jo kulnâm. Kuškâdum ruottâsijn puáhtá millođ jáávuid já tain puáhtá vuoššâđ teejâ. Toin ulmuuh tipšuu čuávji- já čuálitaavdâid. Tot kevttui meid haavij já ittumij pyereedmân.

Kovegalleria

Käldeeh

Luokka:Ivnešadoh
Luokka:Suormârääsi
Luokka:Talhâsšadoh